cyanic-selkie/wikianc huggingface dataset:
The Lamb Lies Down on Broadway
To The Lamb Lies Down on Broadway είναι άλμπουμ (διπλό LP) θεματικού περιεχομένου του μουσικού συγκροτήματος Genesis. Στο άλμπουμ αυτό, που ήταν η έκτη στούντιο κυκλοφορία του γκρουπ και η έβδομη συνολικά, συμμετείχε για τελευταία φορά στη σύνθεση του συγκροτήματος ο τραγουδιστής και ιδρυτικό μέλος Πίτερ Γκάμπριελ, ο οποίος αποχώρησε λίγο αργότερα, το 1975. Το άλμπουμ κυκλοφόρησε στις 18 Νοεμβρίου 1974.
Περιεχόμενο
Τα τραγούδια του δίσκου αυτού περιγράφουν την ιστορία ενός παιδιού από το Πουέρτο Ρίκο, που ζει στη Νέα Υόρκη και αντιμετωπίζει ένα σωρό κινδύνους για να σώσει τον αδερφό του.
Παραπομπές
Κατηγορία:Δισκογραφία Κατηγορία:Άλμπουμ του 1974
Μπούμερανγκ
thumb|250px|Τυπικό επιστρεφόμενο μπούμερανγκ
Το μπούμερανγκ (αγγλικά: boomerang) είναι ένα εργαλείο- όπλο το οποίο αρχικά σχεδιάστηκε και χρησιμοποιήθηκε για το κυνήγι από διάφορες φυλές, κυρίως της Ωκεανίας. Στις μέρες μας όμως χρησιμοποιείται κυρίως ως σπορ και για διασκέδαση. Το μπούμερανγκ κατασκευαζόταν συνήθως από ξύλο, σπανιότερα δε από κόκκαλο. Τα σύγχρονα μπούμερανγκ, και κυρίως αυτά που χρησιμοποιούνται για σπορ και διασκέδαση, κατασκευάζονται από ανθρακονήματα, ενισχυμένο πλαστικό ή άλλα υλικά υψηλής τεχνολογίας. Είναι επίπεδο, με αεροδυναμικό σχήμα και κατασκευασμένο έτσι ώστε να περιστρέφεται κάθετα στον άξονά του κατά την κατεύθυνση της πτήσης του.
Η λέξη μπούμερανγκ χρησιμοποιείται μεταφορικά στη φράση: «Κάτι γυρίζει μπούμερανγκ». Στη φράση αυτή η λέξη μπούμερανγκ χρησιμοποιείται μεταφορικά και σημαίνει ότι κάποιος δέχεται τις αρνητικές συνέπειες των πράξεών του, ενώ δεν το περίμενε, και, αντίθετα, υπολόγιζε ότι θα βγει και κερδισμένος.
Κατηγορία:Αθλητικός εξοπλισμός Κατηγορία:Ατομικά αθλήματα Κατηγορία:Εξοπλισμός κυνηγιού Κατηγορία:Εκφράσεις Κατηγορία:Πολιτισμός της Αυστραλίας Κατηγορία:Σωματική δραστηριότητα και παιχνίδια επιδεξιότητας
Γρηγόριος Εμπεδοκλής
Βιογραφικά στοιχεία
Γεννήθηκε στο Λονδίνο, όπου και σπούδασε. Εγκαταστάθηκε στην Αθήνα το 1880 και προσελήφθηκε από την Τράπεζα Βιομηχανικής Πίστεως, όπου εργάστηκε ως το 1886, οπότε και ίδρυσε δικό του τραπεζιτικό γραφείο. Το 1896 το γραφείο αυτό μετατράπηκε σε «Τράπεζα Γρηγ. Εμπεδοκλέους Ο.Ε.», η οποία το 1907 εξελίχθηκε στην Εμπορική Τράπεζα της Ελλάδος Α.Ε., έναν από τους μεγαλύτερους χρηματοπιστωτικούς ομίλους της χώρας, με σημαντική συμβολή στην ελληνική οικονομία για περισσότερα από εκατό χρόνια.
Το 1922 ο Εμπεδοκλής, με τα κεφάλαια κυρίως της Εμπορικής Τράπεζας, ίδρυσε την «Commercial Bank of the Near East Ltd.» με υποκαταστήματα στην Κωνσταντινούπολη και στην Αλεξάνδρεια. Κατά τη διάρκεια της γερμανικής κατοχής της Ελλάδας, αναγκάσθηκε να καταφύγει στη Νότια Αφρική, χωρίς να παύσει να παρακολουθεί τις εργασίες της τράπεζας που ίδρυσε, της οποίας διετέλεσε επανειλημμένα Γενικός Διευθυντής.
Ο Γρηγόριος Εμπεδοκλής δώρισε στο ελληνικό κράτος τις πολύτιμες συλλογές του από αρχαία αγγεία και νομίσματα. Απεβίωσε σε ηλικία 90 ετών.
Πηγές
Κατηγορία:Έλληνες τραπεζίτες Κατηγορία:Έλληνες συλλέκτες έργων τέχνης
Πόντοστρογκ
Το Πόντοστρογκ (σερβικά κυριλλικά: Подострог) είναι χωριό στα νότια του Μαυροβουνίου, εντός του Δήμου της Μπούντβα.
Παραπομπές
Κατηγορία:Χωριά του Μαυροβουνίου Κατηγορία:Οικισμοί της Μπούντβα
Ντρέικ Μπελ
Ο Τζάρεντ Ντρέικ Μπελ (Jared Drake Bell, 27 Ιουνίου 1986), γνωστός ως Ντρέικ Μπελ, είναι Αμερικανός ηθοποιός, τραγουδιστής, στιχουργός, παραγωγός και κιθαρίστας. Ξεκίνησε την καριέρα του στα τέλη της δεκαετίας του 1990. Από το 1999 έως το 2002 εμφανιζόταν στο σειρά The Amanda Show. Το 2004 έγινε γνωστός στα νεανικά κοινά, όταν υποδύθηκε τον Ντρέικ Πάρκερ στην σειρά του Nickelodeon, Ντρέικ & Τζος.
Μέχρι και σήμερα, είναι ένας από τους πιο δημοφιλείς ηθοποιούς του Nickelodeon. Έχει κερδίσει 9 βραβεία Nickelodeon Kid's Choice Awards και ένα βραβείο Teen Choice Awards. Έχει πρωταγωνιστήσει στην ταινία A Fairly Odd Summer ως Τίμι Τέρνερ στις 2 Αυγούστου 2014, ενώ δανείζει, επίσης, τη φωνή του στον Peter Parker/Spiderman, στο κινούμενο σχέδιο Ultimate Spider-Man του Disney XD.
Ο Ντρέικ Μπελ είναι επίσης μουσικός, έχει γράψει το τραγούδι I Found a Way, που ακούγεται στην αρχή της σειράς Ντρέικ & Τζος. Το 2005 κυκλοφόρησε το πρώτο του άλμπουμ, Telegraph. Το δεύτερο άλμπουμ του, It's Only Time, κυκλοφόρησε το 2006. To 2011 κυκλοφόρησε το EP άλμπουμ A Reminder. Το τελευταίο του άλμπουμ, Ready Steady Go! κυκλοφόρησε το 2014.
Προσωπική Ζωή
Ο Ντρέικ Μπελ γεννήθηκε και μεγάλωσε στη Σάντα Άνα της Καλιφόρνια. Έχει τρία μεγαλύτερα αδέρφια τον Τζόι, Ρόμπερτ και Τράβις και μια μεγαλύτερη αδερφή την Κέλι. Ξάδερφος του είναι ο παίχτης του μπέιζμπολ, Χιθ Μπελ.
Τηλεοπτική Καριέρα
Ο Ντρέικ Μπελ εμφανίστηκε για πρώτη φορά στην τηλεόραση το 1994 σε ένα επεισόδιο του Home Improvement. Εμφανίστηκε στην ταινία Τζέρι Μαγκουάιρ ως Τζέσι Ρίμο το 1996 και σε ένα επεισόδιο της σειράς Seinfeld. Το 1999 ήταν στο The Amanda Show ώς το 2002. Το 2004 μέχρι το 2007, πρωταγωνίστησε ως Ντρέικ Πάρκερ στη σειρά Ντρέικ & Τζος μαζί με τον φίλο του Τζος Πεκ. Το 2008 είχε τον πρωταγωνιστικό ρόλο στην ταινία Superhero Movie. Το 2008 πρωταγωνίστησε στην ταινία College. Επίσης το 2008 έπαιξε στην ταινία Merry Christmas Drake & Josh, που έκανε πρεμιέρα στις 5 Δεκεμβρίου 2008. Έκανε guest εμφάνιση στη σειρά I Heart Vampires. Το 2010 έκανε τον Ντρέικ Πάρκερ στην σειρά ICarly στο επεισόδιο iBloop. Υποδύθηκε τον Τίμι Τέρνερ στην ταινία A Fairly Odd Movie: Grow Up, Timmy Turner! το 2011. To 2012 έκανε μια guest εμφάνιση στη σειρά Victorious. Ήταν επίσης το 2012 στην ταινία του Nickelodeon Rags ως Σόουν. Τα Χριστούγεννα του 2013 προβλήθηκε η ταινία που πρωταγωνιστει ως Τίμι Τέρνερ A Fairly odd Chrismas και τον Αύγουστο του 2014 προβλήθηκε η ταινία που πρωταγωνιστει A Fairly odd summer.
Reality shows
Ο Ντρέικ Μπελ το 2013 πήρε μέρος στην πρώτη σεζόν του ριάλιτι σόου του ABC TV, Splash..
Μουσική Καριέρα
Ο Ντρέικ Μπελ τραγούδησε το πρώτο του τραγούδι Lost A Lover το 2002 στη σειρά The Amanda Show. Το πρώτο του άλμπουμ Telegraph κυκλοφόρησε το 2005 και περιείχε την επιτυχία Found a way. Το δεύτερο άλμπουμ του It's Only Time το 2006, περιείχε τις επίσης επιτυχίες I Κnow και Makes Μe Ηappy. Το πιο πρόσφατο του άλμπουμ, το μινι-άλμπουμ A Reminder κυκλοφόρησε το 2011.Στα μέσα του 2014 κυκλοφόρησε το νέο του άλμπουμ Ready Steady Go και περιείχε την επιτυχία του Makes Me Happy. Έχει κυκλοφορήσει κάποια singles όπως το Found a Way, το I Know, το Makes Me Happy, το ''Superhero! Song και το Terrific''. Ο ίδιος έχει πει ότι οι μουσικές επιρροές του προέρχονται από τους The Beatles, τους The Beach Boys, τον Έλβις Πρίσλεϊ και τον Buddy Holly. Ο Ντρέικ Μπελ έχει επίσης πολλά μουσικά βίντεο των τραγουδιών του.
Εξωτερικοί σύνδεσμοι
Κατηγορία:Αμερικανοί τραγουδιστές Κατηγορία:Αμερικανοί σκηνοθέτες Κατηγορία:Αμερικανοί άνδρες ηθοποιοί κινηματογράφου Κατηγορία:Αμερικανοί άνδρες ηθοποιοί τηλεόρασης Κατηγορία:Αμερικανοί άνδρες ηθοποιοί φωνής Κατηγορία:Αμερικανοί κωμικοί
Μάρις Χαλκηδόνος
Ο Μάρις ήταν επίσκοπος Χαλκηδόνος τον 4ο αιώνα και εξέχων υποστηρικτής του Αρειανισμού.
Έγινε γνωστός στην ιστορία ως συμμετέχων στη Σύνοδο της Νίκαιας το 325 , όπου ήταν ένας από τους επισκόπους της Αρειανής παράταξης. Τελικά υπέγραψε το Σύμβολο της Πίστεως μαζί με τους άλλους υποστηρικτές του Αρείου, τον Ζώπυρο Βάρκης, τον Ευσέβιο Νικομηδείας και τον Θέογνι Νικαίας. Εξορίστηκε μαζί με τους άλλους τρεις αρειανούς επισκόπους.
Αξιοσημείωτη είναι επίσης η στάση του έναντι του αντι-χριστιανού αυτοκράτορα Ιουλιανού του Αποστάτη το 362, αφού είχε τυφλωθεί. Απαντώντας στον αυτοκράτορα που του είπε: «Ο Θεός της Γαλιλαίας δεν θα θεραπεύσει την όρασή σου», του απάντησε: «Ευχαριστώ τον Θεό που μου στέρησε το να βλέπω το πρόσωπό σου».
Παραπομπές
Μαρις Κατηγορία:Αφορισμένοι από Χριστιανικές εκκλησίες Κατηγορία:Επίσκοποι του 4ου αιώνα
Γιακσί Φακίχ
Ο Γιακσί Φακίχ ήταν Οθωμανός ιστορικός, ο οποίος απεβίωσε μετά το 1413, όταν και γίνεται για τελευταία φορά αναφορά στο πρόσωπό του ως εν ζωή. Αποτελεί τον παλαιότερο ιστορικό που ασχολήθηκε με την καταγραφή της ιστορίας της Οθωμανικής Δυναστείας. Τα κείμενά του έχουν διασωθεί, ενώ είναι γνωστό ότι αποτέλεσαν πηγή για τον Ασικπασαζαντέ.
Παραπομπές
Κατηγορία:Οθωμανοί ιστορικοί
Αβαδδών
thumb|right|320px|"Άγγελος ο εξολοθρευτής", του Ι. Λιμόνα, Ισπανία Με τον όρο Αβαδδών (ελληνικό αντίστοιχο Απολλύων) αποδίδεται ο τόπος ολέθρου, δηλαδή της καταστροφής, και ένας άγγελος στο εννοιολογικό πλαίσιο της Παλαιάς και της Καινής διαθήκης, όπως επίσης και των Γνωστικών Κειμένων.
Ετυμολογία
Σύμφωνα με το λεξικό Μπράουν Ντράιβερ Μπριγκς το εβραϊκό abaddon (Εβραϊκά: אבדון; avadon) είναι εντατική μορφή σημιτικής προέλευσης της ρηματικής ρίζας abad (אָבַד) "απόλλυμι", και απαντάται 184 φορές στην εβραϊκή Βίβλο. Στη μετάφραση των Ο', ο αβαδδών αποδίδεται ως "απώλεια", ενώ ο ελληνικός Απολλύων κατάγεται από ἀπόλλυμι, "καταστρέφω."
Χριστιανισμός
Ο ελληνικός όρος "ο Καταστροφέας" (Ἀπολλύων) είναι ενεργητική μετοχή του 'ἀπόλλυμι. Ο όρος δεν χρησιμοποιείται σαν όνομα σε αρχαία ελληνικά κείμενα.
Καινή Διαθήκη
Οι χριστιανικές γραφές εμπεριέχουν την πρώτη γνωστή περιγραφή του Αββαδώνος ως εξατομικευμένη οντότητα και όχι ως τόπο. Στην Αποκάλυψη του Ιωάννη (Θ΄ 11 κ.ύ.) ο Αβαδδών αναφέρεται ως άγγελος της αβύσσου. Βασιλεύς τεραστίων και τρομερών ακρίδων που φέρουν ανθρώπινα πρόσωπα, μακριά γυναικεία μαλλιά, δόντια λιονταριού, στήθος θωρακισμένο, ενώ τα απαίσια φτερά τους είναι τόσο θορυβώδη όπως οι άμαξες με πολλά άλογα που τρέχουν στη μάχη. Αυτά τα φοβερά όντα, συνεχίζει ν΄ αναφέρει ο Ιωάννης ο Ευαγγελιστής, έχουν επ΄ αυτούς βασιλέα της αβύσσου τον λεγόμενο εβραϊκά Αβαδδών και στην ελληνική απόδοση το όνομα "Απολλύων". Με το σάλπισμα δε του πέμπτου αγγέλου ανοίγει το φρέαρ της αβύσσου απ΄ όπου και ανέρχεται καπνός που σκιάζει τον Ήλιο και τον αέρα, τότε εξορμούν τα τέρατα εκείνα του Άδη και βασανίζουν επί πέντε μήνες τους ανθρώπους που δεν φέρουν στο μέτωπό τους τη σφραγίδα του Θεού.
Τεκτονισμός
Επίσης στον Ελεύθεροτεκτονισμό η ονομασία Αβαδδών αποτελεί περισπούδαστο αξίωμα, τεκτονικό βαθμό με τη σημασία του "Αγγέλου του εξολοθρευτή", που στρέφεται ενάντια της κάθε κακής κοινωνίας προκειμένου να δημιουργήσει στη συνέχεια μια νέα κοινωνία ηθική και δίκαια.
Δαιμονολογία
Κατά τη δαιμονολογία που αναπτύχθηκε στο Μεσαίωνα, θιασώτες της οποίας συνεχίζουν να υπάρχουν και σήμερα, ο Αβαδδών κατέχει την ανώτατη τάξη της δαιμονικής ιεραρχίας με συνέπεια, όπως υποστηρίζεται από τη σχετική αντίληψη, να μην ισχύουν επ΄ αυτού αλλά και ούτε επί τους ομότιμούς του οι συνήθεις εξορκισμοί.
Μάρτυρες του Ιεχωβά
Οι Μάρτυρες του Ιεχωβά υποστηρίζουν ότι ο Αβαδδών δεν είναι σατανικός, αλλά ότι είναι ουσιαστικά ένα άλλο όνομα του αναστημένου και ενθρονισμένου Χριστού, σημειώνοντας ότι στην Αποκάλυψη Ιωάννου 20: 1-3 ο κλειδοκράτορας της Αβύσσου εμφανίζεται ως εκπρόσωπος του Θεού από τον παράδεισο και, αντί να είναι "σατανικός", είναι εκείνος που δένει τον ίδιο τον Σατανά και τον πετάει μέσα στην άβυσσο.
Εξωτερικοί σύνδεσμοι
Κατηγορία:Τεκτονισμός Κατηγορία:Μαγεία Κατηγορία:Ιουδαϊσμός
Μάχη του Ανίου
Η Μάχη του Ανίου διεξήχθη μεταξύ των δυνάμεων του Βαχράμ Παχλαβουνί κι εκείνων της Βυζαντινής Αυτοκρατορίας το 1042. Η Βυζαντινή Αυτοκρατορία ηττήθηκε συντριπτικά, με τις απώλειές της να φθάνουν τους 20.000 νεκρούς.
Πλαίσιο
Ο Βαχράμ επέλεξε στρατιωτικό σώμα αποτελούμενο από 30.000 πεζικάριους και 20.000 ιππείς, οι οποίοι αποτελούσαν τρεις μεραρχίες, οι οποίες και πολέμησαν εναντίον των Βυζαντινών. Μια μάχη ακολούθησε στην διάρκεια της οποίας οι εισβολείς τράπηκαν σε φυγή και σφαγιάστηκαν. Η μάχη ήταν τέτοιας αγριότητας που το αίμα που χυνόταν και έρεε ως τον Ποταμό Αχουριάν λέγεται πως έβαψε τα νερά του κόκκινα.
Οι Βυζαντινοί άφησαν πίσω τους αριθμό 20.000 νεκρών. Η νίκη αυτή έδωσε την δυνατότητα στον Βαχράμ Παχλαβουνί, μαζί με τον Καθολικό Πετρός Γκεταντάρτς, να στέψουν τον Γκαγκίκ Β΄ ως Βασιλέα της Αρμενίας και στη συνέχεια να προχωρήσουν στην κατάληψη του φρουρίου του Ανί, το οποίο ευρισκόταν στα χέρια του Βεστ Σαρκίς.
Πηγές
Ανι Ανι Κατηγορία:Μάχες στη Μεσαιωνική Μικρά Ασία
Λι Μπαρντούγκο
Η ΛΙ Μπαρντούγκο (Leigh Bardugo) (Εβραϊκά :לי ברדוגו‎) είναι Ισραηλινή-Αμερικανίδα συγγραφέας βιβλίων φαντασίας και βιβλίων για νέους και εφήβους. Είναι περισσότερο γνωστή για τα μυθιστορήματα της στο Grishaverse, τα οποία περιλαμβάνουν τη δυλογία Six of Crows, την τριλογία Grisha (Γκρίσα) με πρώτο βιβλίο το Shadow and Bone (Ελληνικός τίτλος: Σκιές και Οστά) και τη σειρά King of Scars.
Πρώτα Χρόνια
Η Μπαρντούγκο γεννήθηκε στην Ιερουσαλήμ και μεγάλωσε στο Λος Άντζελες των ΗΠΑ μαζί με τους παππούδες της. Είναι μη θρησκευτικά ενεργή Εβραία Σεφαρδικής εβραϊκής (Μαροκινής-Εβραϊκής) καταγωγής από την πλευρά του πατέρα της, και Ασκεναζί Εβραϊκής (Ρωσικής και Λιθουανικής - Εβραϊκής) από την πλευρά της μητέρας της.
Σπούδασε στο Πανεπιστήμιο του Γέιλ και αποφοίτησε την άνοιξη του 1997 με πτυχίο στην αγγλική φιλολογία. Ήταν μέλος της μυστικής κοινότητας Wolf's Head. Πριν την έκδοση του πρώτου της βιβλίου δούλεψε ως copywriter (κειμενογράφος), στον χώρο της δημοσιογραφίας αλλά και ως makeup artist και σπέσιαλ εφέ.
Καριέρα
Το πρώτο μυθιστόρημα της Μπαρντούγκο, Shadow and Bone (Σκιές και Οστά), το πρώτο βιβλίο στην τριλογία Grisha, εκδόθηκε το 2012 από το εκδοτικό οίκο Μακμίλλαν (Macmillan). Προτάθηκε για το βραβείο βιβλίου των Romantic Times και για το βραβείου παιδικού βιβλίου της Νότιας Καρολίνας και έλαβε κριτική (review) από τη New York Times. Το βιβλίο βρέθηκε όγδοο στη λίστα New York Times Best Seller List και είχε επιλεγεί για μεταφορά στη μεγάλη οθόνη από την DreamWorks. Τα αλλά δύο βιβλία στην τριλογία, Siege and Storm και Ruin and Rising, εκδόθηκαν αντίστοιχα το 2013 και 2014 από τον ίδιο εκδότη. Η Μπαρντούγκο προσδιορίζει το είδος των βιβλίων ως "Tsarpunk" (τσαροπάνκ) -ένα είδος φαντασίας εμπνευσμένο από τη Ρωσία στις αρχές του 19ου αιώνα.
Η δυλογία Six of Crows ( Six of Crows βιβλίο 1ο και Crooked Kingdom βιβλίο 2ο) εκδόθηκε το 2015 και 2016 αντίστοιχα από τους Macmillan. Τα βιβλία είναι βασισμένα στο ίδιο σύμπαν με την τριλογία Grisha (συνήθως αναφερόμενο συλλογικά ως "Grishaverse" από τις λέξεις Grisha και universe).Το πρώτο βιβλίο ονομάστηκε Notable Book από τους New York Times ενώ βρέθηκε στη λίστα με τα 10 καλύτερα βιβλία του 2016 της ALA (Αμερικανικής Ένωσης Βιβλιοθηκών) - YALSA (Σύνδεσμος Υπηρεσιών Βιβλιοθήκης Νεαρών Εφήβων). Το 2017 εκδόθηκε το The Language of Thorns μια συλλογή από παραμύθια και λαϊκές ιστορίες βασισμένα στο κόσμο των Grisha.
Στη συνέχεια, η Μπαρντούγκο έγραψε το πρώτο βιβλίο στη σειρά DC Icons, με τίτλο Wonder Woman: Warbringer βασισμένο στην υπερηρωήδα με το ίδιο όνομα που εκδόθηκε από τους Πένγκουιν Ράντομ Χάους (Penguin Random House) το 2017.
Το 2019, η Μπαρντούγκο δημοσίευσε το πρώτο της μυθιστόρημα ενηλίκων, το Ninth House, το οποίο κέρδισε το βραβείο Goodreads Choice Awards 2019 για το καλύτερο μυθιστόρημα φαντασίας.
Η Μπαρντούγκο έχει επίσης δοκίμια και διηγήματα σε ανθολογίες όπως το Last Night, A Superhero Saved My Life, Slasher Girls and Monster Boys και Summer Days and Summer Nights. Τα βιβλία της έχουν μεταφραστεί σε 22 γλώσσες και έχουν δημοσιευτεί σε περισσότερες από 50 χώρες.
Τον Οκτώβριο του 2020 η Μπαρντούγκο συμμετείχε σε ένα Grishaverse πάνελ μαζί με τον showrunner Έρικ Χαϊζερερ (Eric Heisserer) στο New York Comic Con.
Μεταφορά στη μεγάλη οθόνη
"κύριο άρθρο: Τηλεοπτική σειρά Shadow and Bone TV series."Το Σεπτέμβριο του 2012, η DreamWorks αποκόμισε τα δικαιώματα για τη μεταφορά του Shadow and Bone σε ταινία με παραγωγούς τους Ντέβιντ Χέιμαν και Τζέφρι Κλίφορντ, κάτι που τελικά δεν υλοποιήθηκε. Τον Ιανουάριο του 2019, το Netflix ανακοίνωσε την παραγωγή σειράς οχτώ επεισοδίων βασισμένη στις αντίστοιχες σειρές βιβλίων Shadow and Bone και Six of Crows.
Τον Οκτώβριο του 2019, τα στούντιο της Amazon (Amazon Studios) ανακοίνωσαν τη μεταφορά του βιβλίου Ninth House στη μεγάλη οθόνη. Η Μπαρντούγκο θα πρόκειται να συμμετέχει ως συν-παραγωγός μαζί με την Pouya Shahbazian.
Προσωπική ζωή
Στις ευχαριστίες του βιβλίου της Six of Crows, η Μπαρντούγκο αποκαλύπτει ότι πάσχει από οστεονέκρωση και ως εκ τούτου μερικές φορές χρειάζεται να χρησιμοποίει μπαστούνι. Η ασθένεια της αποτέλεσε πηγή έμπνευσης για έναν από τους πρωταγωνιστές του βιβλίου, τον Καζ Μπρέκερ (Kaz Brekker), ο οποίος επίσης χρησιμοποίει μπαστούνι.
Η Μπαρντούγκο είναι επίσης τραγουδίστρια στο συγκρότημα Captain Automatic.
Στο Grishaverse
Δυλογία Six of Crows
Δυλογία King of Scars
Συνοδευτικά έργα
Άλλοι τίτλοι
DC Icons
Δοκίμια
Διηγήματα
Τα διηγήματα "The Witch of Duva", "The Too-Clever Fox", και "Little Knife" κυκλοφόρησαν αργότερα όλα μαζί ως Folktales from Ravka (Παραμύθια από τη Ράβκα) το 2015. Το 2017 το βιβλίο The Language of Thorns (Η γλώσσα των αγκαθιών) συγκέντρωσε όλες τις διηγήσεις εκτός από τα "The Tailor" και "The Demon in the Wood".
Αγία Άννα Ηρακλείου
Η Αγία Άννα είναι οικισμός της κοινότητας Εθιάς, της δημοτικής ενότητας (τέως δήμου) Αστερουσίων), του δήμου Αρχανών - Αστερουσίων, της περιφερειακής ενότητας (τέως νομού) Ηρακλείου, στην περιφέρεια Κρήτης, σύμφωνα με το πρόγραμμα Καλλικράτης. Πριν το σχέδιο Καποδίστριας και το πρόγραμμα Καλλικράτης, ανήκε στην επαρχία Μονοφατσίου του νομού Ηρακλείου, στο γεωγραφικό διαμέρισμα Κρήτης.
Γεωγραφία
Η Αγία Άννα είναι πεδινός οικισμός στο νότιο τμήμα του νομού Ηρακλείου. Βρίσκεται λίγο βορειότερα της επαρχιακής οδού Χάρακα-Μάρθας και 3 χλμ. ΒΑ. του Πύργου, σε μεσό σταθμικό υψόμετρο 220. Απέχει περίπου 45 χλμ. Ν. του Ηρακλείου.
Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1981 και προσαρτήθηκε στην κονότητα Εθιάς του νομού Ηρακλείου. Με το ΦΕΚ 244Α - 04/12/1997, αποσπάστηκε από την κοινότητα Εθιάς και προσαρτήθηκε στον δήμο Αστερουσίων. Με το ΦΕΚ 87Α - 07/06/2010 αποσπάστηκε από τον δήμο Αστερουσιών και προσαρτήθηκε στο δήμο Αρχανών-Αστερουσίων.
Πηγές
Αγια Αννα Κατηγορία:Δήμος Αρχανών - Αστερουσίων
Ντέμπι Ράιαν
Η Ντέμπορα Ανν Ράιαν (Χάντσβιλ, Αλαμπάμα, 13 Μαΐου,1993), γνωστή ως Ντέμπι Ράιαν, είναι Αμερικανίδα ηθοποιός και τραγουδίστρια. Ήταν η πρωταγωνίστρια της νεανικής σειράς του Disney Channel Jessie (2011-15). Η Ράιαν είναι επίσης γνωστή για το ρόλο της ως Μπέιλι Πίκετ στη νεανική σειρά του Disney Channel, The Suite Life on Deck. Η σειρά έσπασε τα ρεκόρ τηλεθέασης των παιδιών, ηλικίας 6-11 ετών.
Βιογραφία
Γεννήθηκε στο Χάντσβιλ της Αλαμπάμα από τους Μίσι και Τζον Ράιαν. Λόγω του πατέρα της, που ήταν στρατιωτικός, μετακόμιζε ανά διαστήματα σε διάφορες χώρες της Ευρώπης. Μέχρι την ηλικία των 10, έζησε στη Γερμανία γι' αυτό μιλάει άπταιστα αγγλικά και γερμανικά. Ξεκίνησε να εργάζεται ως ηθοποιός από τα 7 έτη, συμμετέχοντας σε αμερικανικής βάσης θεατρικές παραστάσεις της Γερμανίας. Επέστρεψε με την οικογένεια της στις ΗΠΑ το 2003 και εγκαταστάθηκαν στο Τέξας.
2006-10: The Suite Life On Deck και Disney Channel
Η Ντέμπι ξεκίνησε την καριέρα της ως ηθοποιός, μέσω κάποιων τηελοπτικών παραγωγών του Disney Channel με πιο γνωστή,τη νεανική σειρά Ζακ και Κόντι, εν πλω (The Suite Life on Deck), η συνέχεια της σειράς Ζακ και Κόντι: σκανταλιές στο ξενοδοχείο (The Suite Life of Zack and Cody). Το Ζακ και Κόντι, εν πλω έκανε πρεμιέρα στην Αμερική στις 26 Σεπτεμβρίου 2008 και έσπασε ρεκόρ τηλεθέασης αφού περισότεροι απο 5.7 εκατομμύρια θεατές, την παρακολούθησαν. Η σειρά μάλιστα, χαρακτηρίστηκε ως η nο1 σειρά της χρονιάς (2008), αφήνοντας πίσω άλλες μεγάλες σειρές όπως Χάνα Μοντάνα (Hannah Montana) με την Μάιλι Σάιρους και Οι Μάγοι του Γουέβερλυ (Wizards Of Waverly Place) με τη Σελίνα Γκόμεζ. Την επόμενη χρονιά (2009), ήταν πάλι στις καλύτερες σειρές της χρονιάς, αφήνοντας ξανά πίσω τη σειρά Χάνα Μοντάνα (Hannah Montana).
Μετά απο την επιτυχία του Ζακ και Κόντι, εν πλω, ακολούθησαν άλλες συμμετοχές της Ντέμπι σε παραγωγές της Disney, με πιο σημαντική, στην ταινία 16 Ευχές (16 Wishes), η οποία έσπασε τα ρεκόρ τηλεθέασης στα άτομα ηλικίας 18-34 ετών, στις 20 Αυγούστου 2010 (όταν δηλαδή έκανε πρεμιέρα). Την ίδια χρονιά, πρωταγωνίστησε και στην ταινία The Suite Life Movie, όπου ήταν και η τελευταία εκδοχή της συγκεκριμένης παραγωγής.
2011-15: Jessie & μουσική
Στις 25 Μαρτίου 2011, πρωταγωνίστησε στη σειρά The Suite Life Movie. Στις 29 Μαρτίου κυκλοφόρησε το διαφημιστικό σινγκλ "Made of Matches", το θεματικό τραγούδι για την τηλεοπτική σειρά Discovery Family R.L. Stine's The Haunting Hour. Το Suite Life of Zack & Cody έληξε στις 6 Μαΐου 2011. Στις 6 Ιουλίου, κυκλοφόρησε το ντεμπούτο σινγκλ της, το εναλλακτικό τραγούδι χιπ χοπ We End Right, με τους Chad Hively & Chase. Ryan. Το τραγούδι κυκλοφόρησε από τη δική της εταιρεία, Ryan River Studio, που ιδρύθηκε με τον αδελφό της, Chase Ryan. Επίσης, το 2011, ανακοινώθηκε ότι η Ράιαν θα πρωταγωνιστούσε στη δική της σειρά του Disney Channel που ονομάζεται Jessie, η οποία έκανε το ντεμπούτο της τον Σεπτέμβριο του 2011. Η σειρά ακολουθεί ένα κορίτσι που μετακομίζει από το Τέξας στη Νέα Υόρκη για να γίνει σταρ, αλλά γίνεται νταντά για μια οικογένεια με τέσσερα παιδιά. Η Jessie είναι μια σειρά που βοήθησε επίσης στη δημιουργία, λέγοντας ότι ήθελε ο χαρακτήρας της να σχετίζεται με τον εαυτό της. Η Ράιαν σκηνοθέτησε το επεισόδιο της τρίτης σεζόν "Coffee Talk", καθιστώντας την τη νεότερη γυναίκα που σκηνοθέτησε μια παραγωγή του Disney Channel. Επίσης, σε μια αλλαγή προς έναν πιο ώριμο ρόλο, έπαιξε ως guest-star σε ένα επεισόδιο του Private Practice ως τοξικομανής.
Στις 17 Φεβρουαρίου 2012, πρωταγωνίστησε σε μια άλλη ταινία του Disney Channel με τίτλο Radio Rebel ως Τάρα, μια ντροπαλή έφηβη που φοβάται να μιλήσει σε παιδιά στο σχολείο της, αλλά στην ιδιωτικότητα της, ενσαρκώνει την πιο διάσημη ραδιοφωνική προσωπικότητα του Διαδικτύου με το ψευδώνυμο «Radio Rebel». Κυκλοφόρησε μια διασκευή του "We Got the Beat" των The Go-Go ως προωθητικό σινγκλ της ταινίας στις 21 Φεβρουαρίου. Στις 31 Αυγούστου 2012, έδωσε τη φωνή της, στον χαρακτήρα Spike στην ταινία Tinker Bell Secret of the Wings. Επίσης το 2012, σχημάτισε το indie συγκρότημα The Never Ending με τον κιθαρίστα Kyle Moore και τον ντράμερ Johnny Franco. Η Ράιαν σχολίασε ότι το μουσικό της στυλ περιλαμβάνει folk, indie pop και country. Το 2013, η Ράιαν πρωταγωνίστησε στην ταινία Kristin's Christmas Past ως Χάντι. Έκανε μια εμφάνιση στην ταινία Muppets Most Wanted, που κυκλοφόρησε στις 21 Μαρτίου 2014, ως Σαβάνα, αλλά η σκηνή κόπηκε. Η σκηνή αποκαταστάθηκε αργότερα στην εκτεταμένη έκδοση Blu-ray. Την 1η Ιουνίου, οι Ράιαν και The Never Ending κυκλοφόρησαν το πρώτο τους σινγκλ, "Mulholland Drive", με πρεμιέρα στον ιστότοπο του Billboard. Το ντεμπούτο τους EP One κυκλοφόρησε στις 24 Ιουνίου, με το καλλιτεχνικό έργο του άλμπουμ με θέμα το τσίρκο. Εμφανίστηκε επίσης στην τηλεοπτική σειρά Mighty Med ως Τζέιντ και ήταν guest μέντορας στην πέμπτη σεζόν του Fashion Police. Στις 17 Απριλίου 2015, ένα επεισόδιο του Girl Meets World έκανε πρεμιέρα με την Ράιαν ως Aubrey Macavoy. Στις 23 Ιουνίου 2015, οι The Never Ending έκαναν το ντεμπούτο τους στο νέο τους σινγκλ, με τίτλο "Secondhand".
2016-σήμερα: Εστίαση στην υποκριτική
Τον Ιούνιο του 2017, η Ράιαν ανακοίνωσε μέσω του Instagram ότι το Insatiable είχε παραληφθεί από το Netflix μετά την κατάργησή του από το CW. Η πρώτη σεζόν έκανε πρεμιέρα στις 10 Αυγούστου 2018. Στις 14 Φεβρουαρίου 2020, η σειρά ακυρώθηκε μετά από δύο σεζόν. Το 2020, η Ράιαν πρωταγωνίστησε μαζί με την Άλισον Μπρι στη δραματική ταινία του Netflix Horse Girl, το οποίο σκηνοθέτησε ο Τζεφ Μπάενα. Την ίδια χρονιά, η Ράιαν επιλέχτηκε για το επερχόμενο θρίλερ του Netflix Night Teeth, σε σκηνοθεσία της Άνταμ Ράνταλ. Θα εμφανιστεί επίσης στο The Opening Act σε σκηνοθεσία του Steve Byrne.
Προσωπική Ζωή
Τον Μάιο του 2013, ξεκίνησε τη σχέση της με τον ντράμερ του συγκροτήματος "Twenty One Pilots", Τζος Νταν. Στις 23 Δεκεμβρίου 2018 αρραβωνιάστηκαν και στις 31 Δεκεμβρίου 2019 παντρεύτηκαν.
Εξωτερικοί σύνδεσμοι
Κατηγορία:Αμερικανίδες ηθοποιοί κινηματογράφου Κατηγορία:Αμερικανίδες ηθοποιοί τηλεόρασης
The Pleasure Garden
Ο τίτλος The Pleasure Garden μπορεί να αναφέρεται:
Ότογιολ 51
thumb|220px|Το σήμα του αυτοκινητοδρόμου 51 thumb|Ο χάρτης του αυτοκινητοδρόμου 51
Ο Ότογιολ 51 ή Αυτοκινητόδρομος 51 στα ελληνικά είναι ένας αυτοκινητόδρομος στην Τουρκία. Συνδέει τα Άδανα με την Μερσίνη. Έχει μήκος 88 χιλιόμετρα. Ξεκινάει από τον Ότογιολ 50, το Περιφερειακό των Αδάνων και καταλήγει στον Ότογιολ 21, βόρεια του Ταρσού. Ο οδικός άξονας έχει διόδια. Είναι μέρος της Ευρωπαϊκής Οδού 90 και της Ασιατικής Οδού 84.
Κατηγορία:Αυτοκινητόδρομοι της Τουρκίας
Κονακρί
Το Κονακρί (γαλλικά: Conakry, Σουσού: Kɔnakiri) είναι πρωτεύουσα, μεγαλύτερη πόλη, λιμάνι και έδρα της κυβέρνησης της Γουινέας.
Κτίστηκε αρχικά στο νησί Τόμπο, ένα από τα νησιά Λος, και επεκτάθηκε πολεοδομικά στην απέναντι χερσόνησο Καλούμ. Ο πληθυσμός του Κονακρί υπολογίζεται γύρω στα 2 εκατομμύρια, δηλαδή σχεδόν το ένα τέταρτο του συνολικού πληθυσμού της Γουινέας. Η πόλη αποτελεί επίσης το μεγαλύτερο διοικητικό, οικονομικό και επικοινωνιακό κέντρο στη χώρα.
Εξωτερικοί σύνδεσμοι
Κατηγορία:Πόλεις της Γουινέας Κ Κ Κατηγορία:Πρωτεύουσες της Αφρικής
Κυβέρνηση Σημίτη
Με τον όρο Κυβέρνηση Σημίτη αναφέρονται οι κυβερνήσεις του Κωνσταντίνου Σημίτη:
Λίμνη Ουίσουε
Η Λίμνη Ουίσουε ή Γουίσγουε (ισπανικά: Lago Huishue, προφορά ΔΦΑ : [ˈwiswe]) βρίσκεται στην κοινότητα Λάγο Ράνκο στις Άνδεις στη νότια Χιλή. Ακριβέστερα η λίμνη βρίσκεται 10 χλμ νότια της λίμνης Μάιουε (η λεκάνη απορροής στην οποία ανήκει) 15 χλμ βορειοανατολικά από το ηφαίστειο Πουγιέουε και 10 χλμ. δυτικά από τα σύνορα Χιλής-Αργεντινής.
Στην αλλαγή του έτους 1948-1949, ο χιλιανός ποιητής Πάμπλο Νερούδα κρύφτηκε στο δάσος από τη νομιμοποιημένη δίωξη των κομμουνιστών τότε.
Εξωτερικοί σύνδεσμοι
Ουισουε
Προσωπολατρεία στη Βόρεια Κορέα
Η προσωπολατρία στη Βόρεια Κορέα περιστρέφεται γύρω από την οκογένεια Κιμ, η οποία και κυβερνά τη χώρα από το 1948. Η λατρεία των δυο ηγετών της Βόρειας Κορέας εκτιμάται ότι έχει εισχωρήσει σε πολλές εκφάνσεις της πολιτιστικής και όχι μόνο, ζωής της χώρας.
Η κυβέρνηση της βόρειας Κορέας αρνείται την εκδοχή της προσωπολατρείας, εξηγώντας την ως απόδοση του οφειλόμενου σεβασμού στους Αιώνιους Ηγέτες της Βόρειας Κορέας ειδικά, αλλά και σε ολόκληρη τη φιλοσοφία του Τζούτσε γενικά. Οποιαδήποτε ένδειξη έλλειψης σεβασμού προς του ηγέτες - πρώην και νυν - της Βόρειας Κορέας, αντιμετωπίζεται ως ποινικό αδίκημα.
Ιδιαίτερα χαρακτηριστικά της βορειο-κορεάτικης προσωπολατρείας, είναι η ένταση των συναισθημάτων που διαφαίνονται, ο λυρισμός της εξύμνησης, η έκταση στην οποία αναπτύχθηκε, η μακρόχρονη διάρκειά της, και κυρίως το ότι είναι συνδεδεμένη με τον κορεάτικο εθνικισμό, χρησιμεύοντας ως σύμβολο του βορειοκορεατικού έθνους.
Ο Κιμ Ιλ-σονγκ, που αποκαλείται Ανώτατος Ηγέτης ήταν και είναι ακόμα ο αποδέκτης των μεγαλύτερων τιμών κάθε είδους, έχοντας αναγνωριστεί ως η πιο επιδραστική φυσιογνωμία στη χώρα. Ήδη από το 1949 αγάλματα και προτομές του, τοποθετούνταν σε όλους σχεδόν τους δημόσιους χώρους. Όταν ο Κιμ πέθανε, οι εκδηλώσεις λατρείας απευθύνθηκαν πλέον προς τον διάδοχό του, Κιμ Τζονγκ-ιλ, και τεράστια αγάλματα των δυο πλέον «Ανωτάτων Ηγετών» άρχισαν να κάνουν την εμφάνιση τους σε πολλές περιοχές στη Βόρεια Κορέα. Ο σημερινός ηγέτης της χώρας, εγγονός του Κιμ Ιλ-σονγκ, Κιμ Γιονγκ Ουν είναι και αυτός αποδέκτης τιμών, αν και σε μικρότερη κλίμακα. Τέλος, και μέλη της ευρύτερης οικογένειας Κιμ είναι αποδέκτες τιμών καθώς η οικογένεια Κιμ γενικά, έχει αναχθεί σε σύμβολο της ιδανικής οικογένειας στη Βόρεια Κορέα. Υπολογίζεται ότι ως το 1992, έχουν κατασκευαστεί περίπου 40.000 αγάλματα και προτομές του Κιμ Ιλ-σονγκ μόνο, ενώ σε μια απεικόνιση της χώρας μέσω δορυφόρων, το 2018, βρέθηκαν περίπου 11.000 σχετικά μνημεία σε εξωτερικούς δημόσιους χώρους.
Νίκος Ψυρούκης
Ο Νίκος Ψυρούκης (1926 - 2003) ήταν Έλληνας μαρξιστής ιστορικός.
Βίος
Ο Νίκος Ψυρούκης γεννήθηκε το 1926 στην Ισμαηλία της Διώρυγας του Σουέζ στην Αίγυπτο. Ο πατέρας του καταγόταν από το Αϊβαλί αλλά εκδιώχθηκε από τον πατέρα του και κατέφυγε στην Αίγυπτο. Εκεί εργάστηκε ως τυπογράφος-λιθογράφος στην Εταιρεία της Διώρυγας. Αφού τελείωσε το ελληνικό σχολείο της γενέτειράς του, συνέχισε στην Αμπέτειο Σχολή στο Κάιρο. Μετά την ολοκλήρωση των εγκύκλιων σπουδών του το 1944, εντάχθηκε στον αντιαποικιακό αγώνα. Προς αποφυγήν σύλληψής του κατέφυγε στη Γαλλία και στη συνέχεια στην Τσεχοσλοβακία στα τέλη του 1949. Αρχικά εργάστηκε σε εργοστάσιο υφαντουργίας και προταθείς ως γιος εργάτη έλαβε υποτροφία από τη Διεθνή Ένωση Φοιτητών για να σπουδάσει Ιστορία στο Πανεπιστήμιο της Πράγας. Τελείωσε τις σπουδές του το 1956 με διπλωματική εργασία για τη Μικρασιατική καταστροφή και επέστρεψε στην Αίγυπτο όπου εργάστηκε στην παροικιακή εφημερίδα Πάροικος. Το 1961 επέστρεψε στην Ελλάδα όπου εργάστηκε στην εφημερίδα Ναυτεργατική-Ναυτεμπορική. και αργότερα στα Σύγχρονα Θέµατα και την Ιστορική Επιθεώρηση του Κοµνηνού Πυροµάγλου. Το 1963 ιδρύει την  Κίνηση Φίλων Νέων Χωρών, κίνηση που αποσκοπεί στην αλληλεγγύη στα εθνικοαπελευθερωτικά κινήµατα του τρίτου κόσµου και στην αυτοδιάθεση της Κύπρου. Στη Δικτατορία του 1967 εξορίστηκε στη Γυάρο μαζί με τη σύζυγό του.
Μηχανή Καρνό
Η μηχανή του Καρνότ είναι μια θερμοδυναμική θεωρητική «κατασκευή», μια θερμική μηχανή που έχει τη μέγιστη δυνατή απόδοση μεταξύ των μηχανών που λειτουργούν ανάμεσα σε δύο θερμοκρασίες Τh και Τc. Η μηχανή εκτελεί μια κυκλική αντιστρεπτή μεταβολή, που ονομάζεται Κύκλος Καρνό. Η απόδοση της μηχανής σε αυτό τον κύκλο είναι το ανώτερο θεωρητικό όριο, η μέγιστη δυνατή απόδοση. Το βασικό μοντέλο της θεωρητικής κατασκευής ανέπτυξε ο Γάλλος φυσικός Νικολά Καρνό στα 1824.
Η λειτουργία της μηχανής αποτελείται από τέσσερις μεταβολές, δύο ισόθερμες και δύο αδιαβατικές, που εκτελούνται μεταξύ μιας θερμής δεξαμενής με θερμοκρασία Th και μιας ψυχρής δεξαμενής με θερμοκρασία Tc.
Συντελεστής απόδοσης μηχανής Carnot
όπου Th και Tc η θερμοκρασία της θερμής και ψυχρής δεξαμενής, Qh και Qc η θερμότητα που απορροφά και αποβάλλει στις ισόθερμες μεταβολές η μηχανή και W το έργο που παράγει. Για να έχουμε απόδοση 100% πρέπει Τc=0, που είναι αδύνατον.
Παραπομπές
Κατηγορία:Θερμοδυναμικές διεργασίες Κατηγορία:Θερμικές μηχανές
Νέα Φιλαρμονική της Ιαπωνίας
Η Νέα Φιλαρμονική της Ιαπωνίας (ιαπωνικά: 新日本フィルハーモニー交響楽団, Χέπμπορν: Shin Nihon Firuhāmonī Kōkyōgakudan) είναι συμφωνική ορχήστρα με βάση το Τόκιο της Ιαπωνίας. Ιδρύθηκε το 1972 με τον Σεΐτζι Οζάουα ως τιμητικό μαέστρο. Από το 2003, μουσικός διευθυντής της ορχήστρας είναι ο Κρίστιαν Άρμινγκ.
Έχει εκτελέσει συμφωνίες για βιντεοπαιχνίδια, συμπεριλαμβανομένων των: Super Smash Bros. Melee, Resident Evil, Kingdom Hearts, Tales of Legendia, και άλλα.
Η ορχήστρα είναι επίσης γνωστή για τις παραγωγές soundtrack ταινιών, όπως τα Ταξίδι στη Χώρα των Θαυμάτων και Το Κινούμενο Κάστρο, οι μουσικές των οποίων έχουν συντεθεί, ενορχηστρωθεί και διεξαχθεί από τον Τζο Χισαΐσι. Άλλες ενορχηστρώσεις περιλαμβάνουν το ιαπωνικό άνιμε Neon Genesis Evangelion, καθώς και για την αγγλόφωνη ταινία κινουμένων σχεδίων 'The Brave Little Toaster'.
Εξωτερικοί σύνδεσμοι
Κατηγορία:Ορχήστρες
Κυβέρνηση Παπανδρέου
Με τον όρο Κυβέρνηση Παπανδρέου αναφέρονται οι κυβερνήσεις της πολιτικής οικογένειας Παπανδρέου.
Δημήτριος Κοσμαδόπουλος
thumb|right|Το μέγαρο της Τράπεζας Κοσμαδόπουλου επί της Λεωφόρου Δημητριάδος στον Βόλο. Αργότερα έγινε υποκατάστημα της [[ATEbank|Αγροτικής Τράπεζας και σήμερα είναι υποκατάστημα της Τράπεζας Πειραιώς.]] Ο Δημήτριος Κοσμαδόπουλος (1856 - 1918) ήταν Έλληνας τραπεζίτης του 20ού αιώνα.
Βιογραφικά στοιχεία
Γεννήθηκε το 1856 στο Πουρί της Ζαγοράς. Ο πατέρας του ήταν πτωχός ναυτικός. Δημοτικό πήγε στο σχολείο του χωριού του. Σε ηλικία δεκαπέντε χρονών αποδήμησε στη Σμύρνη για να βρει ένα καλύτερο μέλλον. Εργάστηκε επί ένδεκα χρόνια στον θείο του που είχε κατάστημα αποικιακών προϊόντων στον Κασαμπά.
Το 1882 επέστρεψε στο Βόλο ανοίγοντας μικρό μπάγκο μπροστά σε κατάστημα, και σιγά σιγά το 1885 ανοίγει Τραπεζιτικό Γραφείο στην οδό Δημητριάδος, την ακριβότερη του Βόλου. Το 1910 τελεί τα εγκαίνια ιδιόκτητου πλέον κτιρίου Τραπέζης. Αρχιτέκτων του καλλιμάρμαρου κτιρίου ήταν ο Μηχανικός Κ. Αργύρης.
Απεβίωσε το 1918.
Πηγές
Κατηγορία:Έλληνες τραπεζίτες
Γιώργος Λαζόγκας
O Γιώργος Λαζόγκας (Λάρισα 1945 – 5 Ιουλίου 2022) ήταν Έλληνας ζωγράφος.
Νεανικά χρόνια
Γεννήθηκε το 1945 στη Λάρισα. Ολοκλήρωσε τις σπουδές του στην Αρχιτεκτονική στο Αριστοτέλειο Πανεπιστήμιο Θεσσαλονίκης (1963-1970) έχοντας ως δάσκαλο τον Χρήστο Λεφάκη και αργότερα στην ζωγραφική στην Ecole des Arts Decoratifs στο Παρίσι (1976) με υποτροφία της κυβέρνησης της Γαλλίας. Μετά την αποφοίτηση του (1970) ξεκίνησε να διδάσκει σχέδιο και ζωγραφική στην σχολή της Αρχιτεκτονικής στο Α.Π.Θ. έως και το 1999 και λίγο αργότερα υπήρξε καθηγητής ζωγραφικής στην Ανώτατη Σχολή Καλών Τεχνών στην Αθήνα. Ταυτόχρονα είχε αρχίσει να εκθέτει τα έργα του μαζί και με άλλους ζωγράφους στο Ινστιτούτο Γκαίτε στη Θεσσαλονίκη ενώ το 1972 βραβεύθηκε πρώτος στον διαγωνισμό της ελληνοαμερικανικής ένωσης.
Η σχέση του με την τέχνη
Η τέχνη αποτελούσε αναπόσπαστο κομμάτι της ζωής του καθώς ασχολήθηκε με αυτή σε όλες τις φάσεις της ζωής του .Τον απασχολούσε ιδιαίτερα το να καταγράφει τις διάφορες φάσεις ενός αντικειμένου καθώς έφτανε στην διαδικασία της καταστροφής του. Στην δεκαετία του '70 ξεκίνησε να ασχολείται ιδιαίτερα με την φωτογραφία και την χρήση των διάφορων τεχνικών τυπώματος. Έδωσε έμφαση, επίσης, στην δημιουργία κολλάζ με ποικίλους τρόπους όπως είναι η χρήση σπρέι και τα φωτοαντίγραφα. Την ίδια περίπου περίοδο κατάφερε να εγκαινιάσει το Παλίμψηστο, το οποίο διαδραμάτισε σημαντικό ρόλο στο πλαίσιο καταγραφής του χρόνου στην νέα του εικόνα. Κατά τη δεκαετία του 1980 συνεχίζει να εξελίσσεται και να εμπλουτίζει το βιογραφικό του στον τομέα της τέχνης, εισάγοντας την νέα ενότητα της Τυφλής Ζωγραφικής. Αυτή η ειδική γραφή η οποία χαρακτηρίζεται αυτόματη, αποτελεί έναν σύνθετο συνδυασμό αποτελούμενο από την χρήση καρμπόν, υφασμάτων και τελάρων. Αξιοσημείωτη ήταν επίσης και η επαναδιατύπωση του Παλίμψηστου στο πλαίσιο της ενότητας Θραύσματα. Πρόκειται για ένα θεώρημα βασισμένο στο τέλος μιας συνολικής εικόνας που αποτυπώνει το όλον. Χαρακτηριστικά σημεία στα έργα του Λαζόγκα είναι η διαδικασία επεξεργασίας της ύλης καθώς και το βιωματικό και ταυτόχρονα υπαρξιακό τους περιεχόμενο.
Εκθέσεις των έργων του
Ιδιαίτερα δημοφιλείς ήταν οι ατομικές του εκθέσεις στις οποίες εκθέτονταν τα έργα του. Κάποιες από αυτές ήταν :
Εκτός από τις δικές του μοναδικές εκθέσεις είχε διεξαγάγει και ομαδικές εκθέσεις διεθνώς όπως στο Παρίσι 1980-81 ,Μπιενάλε της Λισαβόνας 1980,Τριενάλε Wroclaw 1981 κ.α.
Παραπομπές
Κατηγορία:Έλληνες ζωγράφοι
Πολεοδομικό συγκρότημα Αθηνών - Πειραιώς
Το Πολεοδομικό Συγκρότημα Αθήνας (Π.Σ. Αθήνας) είναι μία μεγάλη αστική περιοχή στην Αττική, η οποία περιλαμβάνει την Αθήνα, τον Πειραιά και τα προάστιά τους. Εκτείνεται κατά κύριο λόγο στο Λεκανοπέδιο Αττικής. Σύμφωνα με το Περιφερειακό Επιχειρησιακό Πρόγραμμα (Π.Ε.Π.) Αττικής βρίσκεται εντός των διοικητικών ορίων πέντε Περιφερειακών Ενοτήτων της Περιφέρειας Αττικής: Κεντρικού Τομέα Αθηνών, Νοτίου Τομέα Αθηνών, Βορείου Τομέα Αθηνών, Δυτικού Τομέα Αθηνών και Πειραιώς. Με παρόμοια σημασία, απαντούν συχνά και οι όροι «Ευρύτερη Περιοχή Αθηνών» και «Πολεοδομικό Συγκρότημα Πρωτευούσης».
Άλλοι όροι για την περιοχή
Ένας όρος, ο οποίος αναφέρεται στην ευρύτερη περιοχή της πρωτεύουσας (Αθήνα, Πειραιάς και προάστιά τους) κι έχει ευρεία χρήση σε κείμενα νομικής φύσης, είναι ο όρος «Περιοχή Τέως Διοικήσεως Πρωτευούσης». Ο όρος αυτός αναφέρεται σε περιοχή παλαιότερης διοικητικής διαίρεσης, η οποία περιελάμβανε 47 Δήμους και τρεις Κοινότητες.
Σύμφωνα με τον Οργανισμό Αστικών Συγκοινωνιών Αθηνών (Ο.Α.Σ.Α.), η «Ευρύτερη Περιοχή Αθηνών» περιλαμβάνει τις όμορες περιοχές του Δήμου Αθηναίων, συν μερικές ακόμη. Συγκεκριμένα, τους Δήμους (με την διοικητική διαίρεση που ίσχυε το 2005) Βύρωνος, Καισαριανής, Ζωγράφου, Παλαιού Ψυχικού, Νέου Ψυχικού, Φιλοθέης, Χολαργού, Χαλανδρίου, Γαλατσίου, καθώς και τμήματα των Δήμων Νέας Χαλκηδόνος, Περιστερίου, Ταύρου, Καλλιθέας, Δάφνης και Υμηττού.
Πολύ πιο εκτεταμένος των παραπάνω ήταν ο ορισμός της «Ευρύτερης Περιοχής Αθήνας» στο Ρυθμιστικό Σχέδιο Αθήνας (Ρ.Σ.Α.) του 1985. Περιλάμβανε το «Ηπειρωτικό Τμήμα», δηλαδή το σύνολο της Αττικής μαζί με τη Μακρόνησο, και το «Νησιωτικό Τμήμα» («Νησιωτική Αττική»), δηλαδή τη νησιωτική ζώνη της Νομαρχίας Πειραιά, συμπεριλαμβανομένης της Τροιζηνίας, αλλά χωρίς τα Κύθηρα.
Χωροταξικές δομές
Από χωροταξική άποψη, όπως αναφέρεται στο νέο Ρυθμιστικό Σχέδιο Αθήνας - Αττικής (2014), το «Αστικό Συγκρότημα Αθήνας - Πειραιά» αποτελεί το κέντρο του αστικού χώρου της Αττικής. Στο Σχέδιο αυτό, γίνεται λόγος για τη «Χωρική Ενότητα Αθήνας – Πειραιά», η οποία «παραμένει η κύρια περιοχή συγκέντρωσης πληθυσμού και δραστηριοτήτων και ιδιαίτερα μητροπολιτικών λειτουργιών, με συνεχή οικιστικό ιστό». Η Χωρική Ενότητα Αθήνας – Πειραιά υποδιαιρείται στις ακόλουθες «Υποενότητες»:
Η Ευρύτερη Περιοχή της πόλης του Πειραιά, που αποτελείται από τον ομώνυμο δήμο και ακόμα τέσσερεις καλλικρατικούς (παλιότερα έξι) δήμους, αν και συνήθως αναφέρεται ως μέρος του νοτιοδυτικού τμήματος του Π.Σ. Αθήνας (ή Π.Σ. Πρωτεύουσας), έχει βιβλιογραφικές αναφορές και ως διακριτό πολεοδομικό συγκρότημα στο πλαίσιο της «Μείζονος Πρωτευούσης» ή της  «Περιφέρειας Πρωτευούσης».
Η Ευρύτερη Περιοχή Αθηνών - Πειραιώς δεν πρέπει να συγχέεται με τη Μητροπολιτική Περιοχή Αθήνας, της οποίας αποτελεί μέρος.
Πληθυσμιακά στοιχεία
Το Π.Σ. Αθήνας έχει πληθυσμό 2.625.090 κατοίκων, ο οποίος αντιστοιχεί στο 69% του πληθυσμού της Περιφέρειας Αττικής. Περιλαμβάνει ορισμένους από τους πολυπληθέστερους Δήμους της Χώρας. Επιπλέον, όπως φαίνεται και στον ακόλουθο πίνακα, περιλαμβάνει τους τρεις πιο πυκνοκατοικημένους δήμους της Ελλάδας (με την υψηλότερη πυκνότητα πληθυσμού), καθώς κι εννέα από τους δέκα πιο πυκνοκατοικημένους στην επικράτεια, σύμφωνα με την απογραφή της Ελληνικής Στατιστικής Αρχής το 2011.
Βιβλιογραφία
Κατηγορία:Αθήνα Κατηγορία:Πειραιάς
Διοικητική διαίρεση της Ελλάδας 1836
Η διοικητική διαίρεση της Ελλάδας του 1836 αντικατέστησε τη διαίρεση του 1833, κατάργησε τις θέσεις των νομαρχών, νομοδιευθυντών και επάρχων και χώρισε την Ελλάδα σε τριάντα διοικήσεις και δέκα υποδιοικήσεις, με αντίστοιχες θέσεις διοικητών και υποδιοικητών. Παρέμεινε σε ισχύ για δώδεκα χρόνια, οπότε αντικαταστάθηκε από τη διοικητική διαίρεση του 1845.
Η διαίρεση του 1836 νομοθετήθηκε επί κυβέρνησης Άρμανσπεργκ, με το από 20ής Ιουνίου (2ας Ιουλίου) Βασιλικό Διάταγμα του Όθωνα Περί διοικητικού οργανισμού, που δημοσιεύθηκε στο ΦΕΚ υπ' αρ. 28 της 21ης Ιουνίου 1836.
Διοικητική διαίρεση
Οι νέες διοικήσεις και οι καταργημένες επαρχίες που αντικατέστησαν ήταν οι παρακάτω:
Μεταβολή του 1838
Η μεταβολή του 1838 έγινε με τον νόμο της 22 Ιουνίου / 4 Ιουλίου 1838 "περί μεταρρυθμίσεως των διοικήσεων". Η μεταβολή αυτή μείωσε τις διοικήσεις σε 24 και τις υποδιοικήσεις σε 7.
Μεταβολή του 1843
Με την μεταβολή του 1843 και τον νόμο 29 Ιουλίου / 10 Αυγούστου 1843 καταργήθηκαν όλες οι υποδιοικήσεις ενώ καταργήθηκε και η Διοίκηση Ύδρας και δημιουργήθηκε μία νέα, η Διοίκηση Ύδρας και Σπετσών με την έδρα εναλλάξ κάθε έξι μήνες στα δύο νησιά.
Πηγές
1836
Ότογιολ 52
thumb|220px|Το σήμα του αυτοκινητοδρόμου 52 thumb|Ο χάρτης του αυτοκινητοδρόμου 52
Ο Ότογιολ 52 ή Αυτοκινητόδρομος 52 στα ελληνικά είναι ένας αυτοκινητόδρομος στην Τουρκία. Συνδέει τα Άδανα με την Σανλιούρφα. Εχεί μήκος 365 χιλίομετρα και παραδόθηκε στην κυκλοφορία το 2006. Ξεκινάει από τον Ότογιολ 50, το Περιφερειακό των Αδάνων και καταλήγει βόρεια της Σανλιούρφα. Ο οδικός άξονας έχει διόδια. Είναι μέρος της Ευρωπαϊκής Οδού 90 και της Ασιατικής Οδού 84.
Κατηγορία:Αυτοκινητόδρομοι της Τουρκίας Κατηγορία:Κτίρια που υπέστησαν ζημιές από το σεισμό Τουρκίας-Συρίας του 2023
Πιόνι (σκάκι)
Το πιόνι (Σ, ♙♟), που συχνά λέγεται και στρατιώτης, είναι το πιο αδύναμο κομμάτι στο σκάκι. Η παρτίδα στο σκάκι ξεκινά με κάθε παίκτη να έχει 8 πιόνια στην μπροστινή του γραμμή (τη γραμμή που βρίσκεται απέναντι στα κομμάτια του συμπαίκτη). Δηλαδή στα τετράγωνα α2, β2, γ2, ..., θ2 τα λευκά και α7, β7, γ7, ... , θ7 τα μαύρα.
Κινήσεις
Τα πιόνια έχουν κάπως ασυνήθιστα χαρακτηριστικά στον τρόπο που κινούνται.
Κινούνται όπως φαίνεται στο διάγραμμα αριστερά. Κινούνται μόνο προς τα μπρος και μόνο κατά ένα τετράγωνο. Εξαίρεση αποτελεί η πρώτη τους κίνηση (όταν βρίσκονται στην μπροστινή γραμμή του παίκτη), στην οποία αν και τα δυο μπροστινά τετράγωνα είναι κενά έχουν το δικαίωμα να κινηθούν κατά δυο τετράγωνα μπροστά. Δεν αιχμαλωτίζουν όμως με αυτόν τον τρόπο. Δεν επιτρέπεται να καταλάβουν με αυτόν τον τρόπο κίνησης την θέση άλλου κομματιού, ίδιου ή αντιθέτου χρώματος.
Αιχμαλωσία πεσσών
Αιχμαλωτίζουν όπως φαίνεται στο διάγραμμα δεξιά. Όταν υπάρχει κάποιο κομμάτι αντιθέτου χρώματος σε ένα από τα δύο διαγωνίως μπροστινά τετράγωνα του πιονιού, το πιόνι μπορεί να κινηθεί στο τετράγωνό του απομακρύνοντάς το από την σκακιέρα. Στο διάγραμμα δεξιά το λευκό πιόνι στο τετράγωνο β2 απειλεί τους μαύρους πύργους. Το μαύρο πιόνι στο ζ5 απειλεί τους λευκούς ίππους και τα πιόνια στο β7 και γ6 απειλούν το ένα το άλλο. Αν ένα πιόνι χρησιμοποιήσει το δικαίωμά του να κινηθεί 2 τετράγωνα τη στιγμή που αν είχε κινηθεί κατά ένα τετράγωνο ένα εχθρικό πιόνι θα μπορούσε να το αιχμαλωτίσει σύμφωνα με τα παραπάνω τότε το τελευταίο μπορεί και πάλι να το απομακρύνει από την σκακιέρα (μόνο στην αμέσως επόμενη κίνηση, αλλιώς το δικαίωμα χάνεται) κινούμενο όπως αν το αιχμαλώτιζε στην περίπτωση που το πρώτο είχε κινηθεί κατά ένα τετράγωνο. Αυτός ο τρόπος αιχμαλώτισης λέγεται εν διελεύσει (επίσης αν πασσάν, καθώς en passant είναι η γαλλική έκφραση που χρησιμοποιείται διεθνώς).
Προαγωγή πιονιού
Ένα ακόμα χαρακτηριστικό είναι η δυνατότητα προαγωγής. Όταν ένα πιόνι φτάσει στην τελευταία γραμμή τότε μετατρέπεται σε ένα οποιοδήποτε άλλο κομμάτι (εκτός του βασιλιά) επιλογής του παίκτη. Η συνήθης επιλογή βεβαίως είναι η βασίλισσα, αν και σε σπάνιες περιπτώσεις μπορεί να επιλεγεί κάποιο άλλο κομμάτι (όπως, για παράδειγμα, προκειμένου να μην προκληθεί πατ και η παρτίδα λήξει ισόπαλη). Η δυνατότητα να προάγει ο παίκτης ένα πιόνι του σε βασίλισσα δεν εξαρτάται από την πιθανή ύπαρξη και άλλης βασίλισσας του παίκτη στην σκακιέρα. Ένας παίκτης μπορεί να έχει πολλές βασίλισσες ταυτοχρόνως από προαγωγές των πιονιών του.
Τακτικές
Τα πιόνια, αποτελώντας τα πιο αδύναμα κομμάτια στην σκακιέρα, αποτελούν και την μονάδα μέτρησης της συμβατικής αξίας των άλλων κομματιών. Συμβατικά ένα πιόνι έχει αξία ενός πιονιού (ή ενός βαθμού), αλλά στην πράξη μετράει περισσότερο ο σχηματισμός τους από το πλήθος τους.
Το γεγονός της μη αναστρεψιμότητας της κίνησης των πιονιών (καθώς προχωρούν μόνο μπροστά) προσδίδει σε αυτά ιδιαίτερο στρατηγικό χαρακτήρα. Στην πραγματικότητα όλη η στρατηγική του παιχνιδιού έχει γενικά να κάνει με τα πιόνια.
Το χαρακτηριστικό των πιονιών να μπλοκάρεται η κίνησή τους προς τα μπροστά και να αιχμαλωτίζουν διαγωνίως, οδηγεί συχνά σε πολύ σταθερούς αλυσιδωτούς σχηματισμούς. Γενικά ο σκελετός των πιονιών είναι αυτός που καθορίζει τον στρατηγικό χαρακτήρα της θέσης. Προωθώντας κάποιος τα πιόνια του, αποκτά εδαφική υπεροχή. Αυτό θεωρείται γενικά πλεονέκτημα, γιατί ο παίκτης με εδαφική υπεροχή έχει μεγαλύτερη άνεση στην κίνηση των κομματιών του, αλλά από την άλλη επειδή τα πιόνια ούτε κοιτούν ούτε γυρνούν πίσω χάνει οριστικά την δυνατότητα να ελέγξει με πιόνια τον χώρο πίσω από αυτά. Σημειώστε ότι όταν ένα πιόνι απειλεί ένα κομμάτι, το τελευταίο είναι πρακτικά υποχρεωμένο να υποχωρεί, καθώς είναι ασύμφορη η αλλαγή πιονιού με κομμάτι.
Σημαντικά χαρακτηριστικά του σκελετού των πιονιών είναι η ύπαρξη απομονωμένων πιονιών, ελεύθερων πιονιών, διπλωμένων πιονιών και κρεμασμένων πιονιών. Επίσης, τα πιόνια καθορίζουν αν οι γραμμές είναι ανοικτές ή κλειστές. Αυτό είναι πολύ σημαντικό για την τοποθέτηση των πύργων και των αξιωματικών. Επειδή στις αλυσίδες που σχηματίζουν τείνουν να βρίσκονται στο ίδιο χρώμα τετραγώνου, είναι συνηθισμένο ο ένας από τους αξιωματικούς να εμποδίζεται από τα δικά του πιόνια (τότε λέγεται κακός αξιωματικός). Οι αδυναμίες στον σχηματισμό των πιονιών λέγονται τρύπες (δηλαδή τα τετράγωνα που δεν μπορούν να απειληθούν από πιόνια).
Τα πιόνια έχουν πολύ μικρή αξία στο άνοιγμα. Αποτελούν σχεδόν εμπόδιο στην ανάπτυξη των κομματιών και έτσι συχνά ένας παίκτης θυσιάζει ένα ή περισσότερα πιόνια στο άνοιγμα για να κερδίσει τέμπο και έτσι το πλεονέκτημα στην ανάπτυξη. Η θυσία πιονιού κατά το άνοιγμα λέγεται γκαμπί. Στο μέσον της παρτίδας τα πιόνια αποτελούν ένα σχετικά αδρανή σκελετό που όμως χαρακτηρίζει στρατηγικά το παιχνίδι και προστατεύει την παράταξη από τα αντίπαλα κομμάτια. Για αυτό είναι πολύ σημαντικά. Στο φινάλε τα πιόνια είναι πρωταγωνιστές, καθώς συνήθως η προαγωγή ενός πιονιού σε βασίλισσα είναι το γεγονός που θα δώσει την νίκη.
Εξωτερικοί σύνδεσμοι
Κατηγορία:Κομμάτια σκακιού
Ιωάννης Σακκελίων
Ο Ιωάννης Σακκελίων (1815-1891) είναι γνωστός από την έκδοση αρκετών χειρογράφων, ως επιμελητής των χειρόγραφων της Εθνικής Βιβλιοθήκης.
Βιογραφία
Γεννήθηκε στη Νάξο τον Απρίλιο του 1815. Ο πατέρας του Κωνσταντίνος ήταν ιερέας και η μητέρα του ονομαζόταν Μαρία. Σχολείο πήγε στην πατρίδα του, και μετά αναχώρησε το 1833 για την Αθήνα, όπου κατατάχτηκε ως εθελοντής στο πρώτο τάγμα της γραμμής. Εκεί έμεινε ως στρατιώτης και δεκανέας μέχρι που αποσπάστηκε στο υπουργείο στρατιωτικών. Εργάστηκε μέχρι το 1839, και παραιτήθηκε για λόγους υγείας. Πήγε στη Κω και εργάστηκε ως γραμματέας του έμπορου και πρόξενου της Ολλανδίας Κωνσταντίνου Ιπποκρατίδη, ο οποίος το 1841 τον παρέλαβε στην Πάτμο. Διορίστηκε προξενικός πράκτορας στη Κω το 1848, και παρέμεινε στην υπηρεσία αυτή μέχρι το 1850. Κλήθηκε και ανέλαβε την σχολαρχία της ελληνικής σχολής στην Πάτμο. Ασχολήθηκε με τη σπουδή των χρυσόβουλων. Το 1883 κλήθηκε στην Αθήνα ως επιμελητής των χειρόγραφων της Εθνικής Βιβλιοθήκης, και από τότε επιδόθηκε στην αναγραφή τους.
Απεβίωσε στις 30 Ιουλίου 1891.
Πηγές
Κατηγορία:Έλληνες εκδότες Κατηγορία:Έλληνες υπαξιωματικοί του στρατού ξηράς
Τσουκουγιόμι
Ο Τσουκουγιόμι ή Τσουκιγιόμι (ιαπ. ツクヨミ) είναι ο θεός της σελήνης στην ιαπωνική μυθολογία.
Ήταν το δεύτερο από τα τρία παιδιά του Ιζανάγκι, που γεννήθηκαν όταν ο Ιζανάγκι καθαριζόταν από τις αμαρτίες του μετά τη φυγή του από τον Κάτω Κόσμο και το θάνατο της συζύγου του, Ιζανάμι. Σύμφωνα με αυτή την εκδοχή, λοιπόν, ο Τσουκουγιόμι γεννήθηκε από το δεξί του μάτι, ενώ κατά μια άλλη ιστορία από ένα χάλκινο καθρέφτη στο δεξί χέρι του Ιζανάγκι.
Ζούσε στους ουρανούς (Τακαμαγκαχάρα), μαζί με την αδερφή του, Αματεράσου, θεά του ήλιου. Προκάλεσε το θυμό της όταν σκότωσε την Ούκε Μότσι, θεά προστάτιδα της τροφής. Η Αματεράσου οργίστηκε τόσο πολύ, ώστε μετακόμισε σε άλλο σημείο του ουρανού και γι' αυτό το λόγο η μέρα με τη νύχτα δεν υπάρχουν ποτέ μαζί. Σύμφωνα με μεταγενέστερες εκδοχές, η Ούκε Μότσι δολοφονείται από τον θεό Σουσάνοο.